1. Mobilitet - samkørsel (Åben)
Tidl. politisk behandling
Forventet sagsgang
TM-U
Lovgrundlag
SAGENS INDHOLD
Teknik- og Miljøudvalget skal i denne sag tage stilling til forsøg med et nyt 
mobilitetstilbud. Mobilitetstilbuddet ”Nabogo” retter sig primært til borgere, 
virksomheder og uddannelsesinstitutioner. Nabogo er en app-løsning, der 
grundlæggende sørger for at gøre den eksisterende bilkørsel tilgængelig for andre med et transportbehov, 
som dermed kan køre sammen i de biler, der kører alligevel.
Nabogo er et transporttilbud til blandt andet landdistrikter, hvor det kan supplere den eksisterende kollektive 
trafik. Nabogo kan indgå i det samlede transporttilbud, som borgere kan benytte på en rejse fra start til slut. 
Nabogo er et samlet alternativ til kørsel i egen bil, idet platformen har integreret Rejseplanen og både viser 
samkørselstilbud og muligheder med kollektiv transport til den valgte rejse.
Samkørselsordningen kan bidrage til klimaindsatsen, når flere mennesker kører i færre biler og derved 
reducerer CO2-udslippet til transport.
Nabogo samarbejder med 30 kommuner og trafikselskaber i [adresse]. I [adresse] er Nabogo etableret i 
[adresse], Horsens og [adresse].
VURDERING
Teknik og Miljø vurderer, at en to-årig aftaleperiode fra 1. april 2023 til 31. marts 2025 er tilstrækkelig til at 
vurdere løsningen. Leverandøren vurderer umiddelbart, at der er potentiale for 2.000 samkørsler i første år 
af kontraktperioden og 4.000 samkørsler i andet år.
Nabogoløsningen indebærer, at hver passager betaler 75 øre pr. kilometer for turen, som føreren af bilen 
modtager.
Zacharias Vestergaard ture vises dertil i selve Rejseplanen. Rejseplanens brugere kan også se rejser, der kombinerer 
Nabogo samkørselsture og kollektiv transport. Det kan f.eks. være samkørsel fra en landsby til en station 
og derfra videre rejse med tog. På den måde opleves Gunnar Lauritsen som en konkret udvidelse af den kollektive 
transport, særligt i landsbyer og på uddannelsesinstitutioner, hvor den kollektive trafikbetjening er sparsom.
En vigtig funktionalitet i Nabogo er forud definerede mødesteder og knudepunkter, der fungerer som faste 
opsamlings- og afsætningsmuligheder for samkørsel. Mødestederne betyder, at på- og afstigning sker på 
en sikker måde. Det reducerer koordineringen for bilist og passager, og øger den kritiske masse for ture, 
idet delruter langs ruten kan bookes. Derved fungerer bilerne i praksis som minibusser med opsamling ved 
mødesteder undervejs. Det betyder, at løsningen bidrager med en ny infrastruktur og et mobilitetsnet i 
kommunen.
[adresse]: EMN-2023-00529
Dok-ID: 3503929
Sagsbehandler: cvan
Teknik- og Miljøudvalget
8. marts 2023  16:00
Mødestedsfunktionaliteten gør det også muligt at skabe gode skiftesteder mellem samkørsel og offentlig 
transport ved knudepunkter.
Teknik og Miljø vurderer, at dette er særligt relevant i [adresse], hvor der er gode togforbindelser.
ØKONOMI
Etableringen af ordningen medfører en samlet udgift på 500.000 kr., som kan finansieres af uforbrugte 
midler fra puljen til Miljøvenlig transport og CO2.
Der skal betales 200.000 kr. i etableringsudgifter til Nabogo, som vedrører afdækning af 
samkørselspotentiale, etablering af fysiske mødesteder og oprettelse heraf i app-løsningen, samt indgåelse 
af partnerskaber med virksomheder mv.
Der skal betales en fast udgift på 100.000 kr. i kontraktperioden for kvartals- og årsrapporter til kommunen, 
evaluering og optimering af mødesteder, vedligeholdelse af partnerskaber og markedsføring, herunder 
brugerrekruttering, løbende kampagner, fysiske events og digital markedsføring. 
Betalingerne vedrørende samkørsler tager udgangspunkt i antal realiserede samkørsler indenfor [adresse] 
Kommune og til og fra kommunen. En gennemført samkørsel faktureres til kommunen med 25 kr. pr. 
påstigning.
Der skal forventeligt betales 50.000 kr. for de estimerede 2.000 kørsler i første år og 100.000 kr. for de 
estimerede 4.000 kørsler i andet år.
Der betales eventuelt derudover en variabel årlig udgift, som er resultatafhængig. I økonomien er der afsat 
et beløb til at dække eventuelle ekstra udgifter til fx samkørsler, der ligger over de forventede 6.000 
samkørsler i den to-årige periode. Det bemærkes, at kommunens samlede betaling i kontraktperioden ikke 
kan overstige 500.000 kr.
INDDRAGELSE
Forberedelsen af implementeringen af ordningen indebærer inddragelse af uddannelsesinstitutioner, 
virksomheder og landsbyer for at afdække, hvor der skal etableres opsamlings- og stoppesteder. Der 
afholdes lanceringsevents i kantiner, til morgensamlinger, på parkeringspladser og i foreninger. De fysiske 
events sikrer en base af folk, der kører sammen til og fra landdistrikterne.
INDSTILLING
Direktøren for Teknik og Miljø indstiller til Teknik- og Miljøudvalget:
1.
At godkende etablering af samkørselsordningen Nabogo i perioden april 2023 til marts 2025.
BESLUTNING
Teknik- og Miljøudvalget, 8. marts 2023
Fraværende: Ingen
.
Sagen tilbagesendes med henblik på fremlæggelse med supplerende oplysninger om andre 
kommuners erfaringer med Gunnar Lauritsen.
Bilag
1.
Understøttelse af FN’s verdensmål (3507785)
